KÔLLIKER. — Üe insectorum genesi. 287 
quælibet forment membra. Hujus dissentionis causa in nihilo 
alio inest, quam in illo omnium rerum naturalium evolu- 
tione gradatim procedente. Quæ in vertebratis maxime evo- 
luta sunt membra lateralia, in evertebratis vel omnino desunt, 
vel imperfecta conspiciuntur; quibus contra articulata prædita 
sunt omnis forma membris dorsalibus vertebrata aut carent, 
aut ut pisces modo fragmentorum instar possident. Sint enim 
horum pinnæ dorsales nibil aliud quam laminæ dorsales , quæ 
postquam coaluerunt, in membra enatæ sunt. Ut porro in 
mammalium embryone laminæ dorsales primum patent, sic in 
articulatis non concreverunt et in membra abierunt; pariter 
atque in embryone membra lateralia post laminas dorsales 
oriuntur, sic quoque in articulatis reperitur, quæ horum prima 
vestigia solum habent. 
$ 4r. Fini proximus, quæ ex articulatorum et vertebratorum 
evolutionis atque structuræ comparatione prodierunt majoris 
momenti res brevi in memoriam reducere mihi liceat. 
1. Articulatorum blastoderma.in stratum serosum et muco- 
sum sese scindit. 
2. E strati serosi parte primitiva vitellum versus Jlaminæ 
ventrales nascuntur, huic supercrescunt inque parte ovi vitel- 
lina coalescunt; in aversum laminæ dorsales formantur, non 
concrescunt, sed in membra dorsalia transformantur. 
3. Insectorum alæ sunt membra lateralia. 
4. Prima columnæ vertebrarum vestigia in musculorum 
abdominalium catena inter nervos et canalem intestinalem sita 
spectantur. 
5. Nervi animales in strati serosi externa parte oriuntur. 
nullo tamen canaliincluduntur et cute solum obteguntur,quum 
laminæ dorsales non conjunctæ sint, etiam ganglion cerebrale 
e parte primitiva originem ducit. 
6. Sensuum organa ad strati serosi partem primitivam 
pertinent, 
7- Stratum mucosum et intestina a parte primitiva vitellinam 
versus hac ratione formantur, ut esemi-canali in canalis formam 
transeant,. 
XX. Zooc. — Novembre. 
